על נהרות בבל 
על נהרות בבל שם ישבנו גם בכינו בזכרנו את ציון; על ערבים בתוכה תלינו כינורותינו; כי שם שאלונו שובינו דברי שיר; ותוללנו שמחה שירו לנו משיר ציון; איך נשיר את שיר ה' על אדמת נכר; אם אשכחך ירושלים תשכח ימיני; תדבק לשוני לחיכי אם לא אזכרכי; אם לא אעלה את ירושלים על ראש שמחתי; זכור ה' לבני אדום את יום ירושלים; האומרים ערו ערו עד היסוד בה; בת בבל השדודה אשרי שישלם לך את גמולך שגמלת לנו; אשרי שיאחז וניפץ את עולליך אל הסלע.; 